turjo4nis/wikipedia-bn-dump-20250701 huggingface dataset:
টম কন্টি

টমাস অ্যান্টোনিও কন্টি (; ২২ নভেম্বর ১৯৪১) হলেন একজন স্কটিশন অভিনেতা, মঞ্চ পরিচালক ও ঔপন্যাসিক। তিনি ১৯৭৯ সালে হুজ লাইফ ইজ ইট অ্যানিওয়ে? মঞ্চনাটকে অভিনয় করে শ্রেষ্ঠ অভিনেতা বিভাগে টনি পুরস্কার অর্জন করেন। ১৯৮৩ সালে তিনি রোবেন, রোবেন চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। তার অভিনীত উল্লেখযোগ্য চলচ্চিত্রসমূহ হল মেরি ক্রিসমাস, মিস্টার লরেন্স (১৯৮৩), আমেরিকান ড্রিমার (১৯৮৪), সেভিং গ্রেস (১৯৮৬), শার্লি ভ্যালেন্টাইন (১৯৮৯), ডেঞ্জারাস পার্কিং (২০০৭) ও প্যাডিংটন টু (২০১৭)।

প্রারম্ভিক জীবন
কন্টি ১৯৪১ সালের ২২শে নভেম্বর স্কটল্যান্ডের রেনফ্রিউশায়ারের পাইস্লি শহরে জন্মগ্রহণ করেন। তার মাতা মেইজি ম্যাকগোল্ডরিক ও পিতা আলফোনসো কন্টি, দুজনেই চুলবিন্যাসকারী ছিলেন। তিনি রোমান ক্যাথলিক পরিবারে বেড়ে ওঠলেও নিজেকে ধর্মবিরোধী দাবী করেন। তার পিতা ইতালীয় এবং মাতা আইরিশ বংশোদ্ভূত স্কটিশ।

কন্টি ক্যাথলিক ধর্মাবলম্বীদের জন্য স্বাধীন বিদ্যালয় হ্যামিলটন পার্কে পড়াশোনা করেন এবং পরে গ্লাসগোর রয়্যাল কনজারভেটরিতে অভিনয়ের প্রশিক্ষণ গ্রহণ করেন।

কর্মজীবন
কন্টি ১৯৫৯ সালে ডান্ডি রিপারটরিতে অভিনয় জীবন শুরু করেন। ১৯৭৯ সালে ব্রডওয়ে মঞ্চে হুজ লাইফ ইজ ইট অ্যানিওয়ে? নাটকে অভিনয় করেন। এই কাজের জন্য তিনি শ্রেষ্ঠ অভিনেতা বিভাগে টনি পুরস্কার অর্জন করেন। একই বছর লন্ডনের গ্যারিক থিয়েটারে আনওয়েল নাটকে জেফ্রি বার্নার্ড চরিত্রে অভিনয় করেন।

তথ্যসূত্র

বহিঃসংযোগ

 
 

১৯৪১-এ জন্ম
জীবিত ব্যক্তি
২০শ শতাব্দীর স্কটিশ অভিনেতা
২১শ শতাব্দীর স্কটিশ অভিনেতা
২১শ শতাব্দীর স্কটীয় ঔপন্যাসিক
আইরিশ বংশোদ্ভূত স্কটিশ ব্যক্তি
ইতালীয় বংশোদ্ভূত স্কটিশ ব্যক্তি
স্কটল্যান্ডীয় চলচ্চিত্র অভিনেতা
স্কটল্যান্ডীয় মঞ্চ অভিনেতা
টনি পুরস্কার বিজয়ী
শ্রেষ্ঠ অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী
লরন্স অলিভিয়ে পুরস্কার বিজয়ী
প্রাক্তন রোমান ক্যাথলিক
২০শ শতাব্দীর নাস্তিক
২১শ শতাব্দীর নাস্তিক
মগটুলা ইউনিয়ন

মগটুলা ইউনিয়ন ময়মনসিংহ বিভাগের ময়মনসিংহ জেলার ঈশ্বরগঞ্জ উপজেলার একটি ইউনিয়ন।

কার্যালয়
ময়মনসিংহ জেলা হতে ৩৬ কিলোমিটার দক্ষিণে ঈশ্বরগঞ্জ উপজেলার অধীনস্থ মগটুলা ইউনিয়ন পরিষদ কার্যালয় অবস্থিত।

অবস্থান 
মগটুলা ইউনিয়নের পূর্বে মাইজবাগ ইউনিয়ন, ‍পশ্চিমে রাজীবপুর ইউনিয়ন, দক্ষিণে নান্দাইল উপজেলা এবং উত্তরে বড়হিত ও মাইজবাগ ইউনিয়ন অবস্থিত।

জনপরিসংখ্যান
জাতীয় পরিসংখ্যান ব্যুরোর আদমশুমারি প্রতিবেদন অনুযায়ী ২০০১ সালে মগটুলা ইউনিয়নে পুরুষ ও নারীর সংখ্যা যথাক্রমে ১৫,৬৮৭ এবং ১৫,২৩৫ জন।

যোগাযোগ ব্যবস্থা
মগটুলা ইউনিয়নের ভিতর দিয়ে যে সকল রাস্তা রয়েছে, সে সকল রাস্তা দিয়ে- পিক-আপ, অটোরিক্সা, সিএনজি, রিক্সা, ভেন, মটর সাইকেলইত্যাদি গাড়ী মালামাল ও যাত্রী নিয়ে চলাচল করে থাকে। ময়মনসিংহ হইতে বাস যোগে ঈশ্বরগঞ্জ অথবা মাইজবাগ বাসস্টেশনে নেমে তারপর অটো রিক্সা যোগে মগটুলা ইউনিয়ন পরিষদ কার্যালয়ে যাওয়া যায়।

সংস্কৃতি

ধর্ম
এই উপজেলার অধিকাংশ মানুষ ইসলাম ধর্মাবলম্বী। হিন্দুধর্ম এখানে দ্বিতীয় বৃহত্তম ধর্ম।

তথ্যসূত্র
বাংলাদেশের বিপন্ন ভাষার তালিকা

বাংলাদেশে বিপন্ন হিসেবে চিহ্নিত বেশকিছু ভাষা রয়েছে। এ ভাষাগুলো ব্যবহার করা লোকের সংখ্যা খুবই কম। এসব স্থানীয় ভাষাভাষী লোকেরা নিশ্চিহ্ন হয়ে গেলে ভাষাটি বিলুপ্ত হিসেবে চিহ্নিত হয়। ইউনেস্কো "নিরাপদ" (বিপন্ন নয়) ও বিলুপ্ত ভাষার মধ্যে চারটি ধাপ নির্দিষ্ট করেছে:

 সুরক্ষিত নয়
 স্পষ্টত বিপন্ন
 গুরুতরভাবে বিপন্ন
 সঙ্কটাপন্ন

বর্তমান অবস্থা 
বাংলাদেশ পরিসংখ্যান ব্যুরোর ২০১১ সালের তথ্যানুসারে বাংলাদেশে ২৭টি ক্ষুদ্র নৃতাত্ত্বিক জনগোষ্ঠীর প্রায় ১৭,৮৪,০০০ জন বাস করে। বাংলাদেশের নৃতত্ত্ববিজ্ঞানী ও আদিবাসী নেতাদের দেওয়া তথ্যানুসারে বাংলাদেশে মোট ৪৮টি আদিবাসী জনগোষ্ঠীর প্রায় ৫ মিলিয়ন মানুষ রয়েছে। তাদের মধ্যে ৪টি ভাষাগোষ্ঠীর প্রায় ৩০টি ভাষা প্রচলিত। এর মধ্যে ১২-১৮টি ভাষা বিভিন্ন মাত্রায় বিপন্ন। ঢাকায় অবস্থিত সরকারি প্রতিষ্ঠান আন্তর্জাতিক মাতৃভাষা ইনস্টিটিউট (আইএমএলআই) বাংলাসহ ৩৭টি ভাষা সংরক্ষণ ও সুসংবদ্ধ করার প্রকল্প হাতে নেয়। এদের মধ্যে আবার মাত্র ৪টি ভাষার নিজস্ব লিপি রয়েছে- চাকমা, মারমা, ম্রো ও মৈতৈ মণিপুরী ভাষা। রাজশাহীতে বসবাসকারী কিছু জনগোষ্ঠী হিন্দি, বাংলা, উর্দু ও অন্যান্য ভাষার কিছু বর্ণ নিয়ে "সাদরি" ভাষা ব্যবহার করেন। সিলেটের চা-বাগানে তেলুগু, সাঁওতালি, নেপালি ও রাই সম্প্রদায় এটি লিঙ্গুয়া ফ্রাঙ্কা হিসেবে ব্যবহার করে।

বাংলাদেশের দক্ষিণ-পূর্বে চট্টগ্রামের বনভূমি ও পার্বত্য অঞ্চলে উল্লেখযোগ্য সংখ্যক আদিবাসীদের বসবাস। এদের অর্ধেকের জন্যই প্রাতিষ্ঠানিক শিক্ষার ব্যবস্থা নেই। পার্বত্য চট্টগ্রামের প্রায় ৮% আদিবাসী শিশু প্রাথমিক শিক্ষা এবং মাত্র ২% মাধ্যমিক শিক্ষা সম্পন্ন করে। অধিকাংশ শিশু পাঠ্যপুস্তকের বাংলা লেখা ভালোভাবে পড়তে ও বুঝতে পারে না। যথোপযুক্ত সামাজিক ও অর্থনৈতিক স্বীকৃতির অভাবে বাংলাদেশের উত্তর-পূর্বাঞ্চলের হাড়ি, বনাই, ডলুই, রাজবংশী প্রভৃতি জাতিগোষ্ঠী তাদের নিজস্ব ভাষার বদলে বাংলার ব্যবহার শুরু করেছে।

তালিকা 

এছাড়াও ঢাকার আন্তর্জাতিক মাতৃভাষা ইনস্টিটিউট আরও কয়েকটি ভাষাকে বিপন্ন বলে চিহ্নিত করেছে- লুসাই (৯৫৯ জন), খুমি (৩৩৬৯ জন), খিয়াঙ (৩৮৯৯ জন), রেঙমাটিয়া (৪০ জন) এবং পাত্র (২০৩ জন)।

তথ্যসূত্র 

বিপন্ন ভাষা
বাংলাদেশের ভাষা
জুলি ওয়াল্টার্স

ডেম জুলিয়া ম্যারি ওয়াল্টার্স, ডিবিই (; ২২ ফেব্রুয়ারি ১৯৫০) হলেন একজন ইংরেজ অভিনেত্রী ও লেখিকা। তিনি চারটি বাফটা টিভি পুরস্কার, দুটি বাফটা চলচ্চিত্র পুরস্কার, একটি বাফটা ফেলোশিপ ও একটি গোল্ডেন গ্লোব পুরস্কার অর্জন করেছেন। তিনি দুইবার একাডেমি পুরস্কারের মনোনয়ন লাভ করেছেন, প্রথমটি শ্রেষ্ঠ অভিনেত্রী বিভাগে এবং দ্বিতীয়টি শ্রেষ্ঠ পার্শ্ব অভিনেত্রী বিভাগে।

ওয়াল্টার্স ১৯৮৩ সালে এডুকেটিং রিটা চলচ্চিত্র নাম ভূমিকায় অভিনয় করে আন্তর্জাতিক অঙ্গনে পরিচিতি লাভ করেন। তিনি এই চরিত্রে ওয়েস্ট এন্ডের মঞ্চনাটকে প্রথম অভিনয় করেছিলেন এবং চলচ্চিত্রে তার কাজের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার ও সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন। তিনি বিলি ইলিয়ট (২০০০) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন।

টেলিভিশনে তিনি ভিক্টোরিয়া উডের সাথে যৌথভাবে কয়েকটি টেলিভিশন অনুষ্ঠানে কাজ করেন, তন্মধ্যে রয়েছে উড অ্যান্ড ওয়াল্টার্স (১৯৮১), ভিক্টোরিয়া উড অ্যাজ সিন অন টিভি (১৯৮৫-৮৭), প্যাট অ্যান্ড মার্গারেট (১৯৯৪), এবং ডিনারলেডিজ (১৯৯৮-২০০০)। তিনি মাই বিউটিফুল সন (২০০১), মার্ডার (২০০২), দ্য ক্যান্টারবারি টেলস্‌ (২০০৩), এবং মো (২০১০)-এ অভিনয় করে চারবার  বাফটা টিভি পুরস্কার অর্জন করেছেন। তিনি ২০০৯ সালে আ শর্ট স্টে ইন সুইজারল্যান্ড টিভি চলচ্চিত্রে অভিনয় করে শ্রেষ্ঠ অভিনেত্রী বিভাগে একটি আন্তর্জাতিক এমি অর্জন করেন। মঞ্চে তিনি ২০০১ সালে অল মাই সন্স নাটকে অভিনয় করে শ্রেষ্ঠ অভিনেত্রী বিভাগে লরন্স অলিভিয়ে পুরস্কার অর্জন করেন।

তথ্যসূত্র

বহিঃসংযোগ

 
 

১৯৫০-এ জন্ম
জীবিত ব্যক্তি
২০শ শতাব্দীর ইংরেজ অভিনেত্রী
২১শ শতাব্দীর ইংরেজ অভিনেত্রী
২১শ শতাব্দীর ইংরেজ লেখিকা
আইরিশ বংশোদ্ভূত ইংরেজ ব্যক্তি
ইংরেজ কণ্ঠাভিনেত্রী
ইংরেজ চলচ্চিত্র অভিনেত্রী
ইংরেজ টেলিভিশন অভিনেত্রী
ইংরেজ মঞ্চ অভিনেত্রী
ইংরেজ শেকসপিয়রীয় অভিনেত্রী
বার্মিংহামের অভিনেত্রী
রয়্যাল শেকসপিয়র কোম্পানির সদস্য
ডেম কমান্ডার অব দি অর্ডার অব দ্য ব্রিটিশ এম্পায়ার
ব্রিটিশ ডেমহুড প্রাপ্ত অভিনেত্রী
আন্তর্জাতিক এমি পুরস্কার বিজয়ী
এম্পায়ার পুরস্কার বিজয়ী
গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী
শ্রেষ্ঠ অভিনেত্রী বিভাগে বাফটা পুরস্কার বিজয়ী
শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
শ্রেষ্ঠ অভিনেত্রী বিভাগে বাফটা টিভি পুরস্কার বিজয়ী
বাফটা ফেলো
লরন্স অলিভিয়ে পুরস্কার বিজয়ী
আইরিশ বংশোদ্ভূত অভিনেত্রী
এজবাস্টনের ব্যক্তি
অডিওবই পাঠক
ব্রিটিশ মঞ্চ অভিনেত্রী
ব্রিটিশ টেলিভিশন অভিনেত্রী
স্মেথউইকের ব্যক্তি
দ্য বোট রেস

দ্য বোট রেস হল একটি বার্ষিক নৌকা বাইচ প্রতিযোগিতা, যা অক্সফোর্ড ইউনিভার্সিটি বোট ক্লাব ও ক্যামব্রিজ ইউনিভার্সিটি বোট ক্লাবের মধ্যে অনুষ্ঠিত হয়। প্রতিযোগিতা পুরুষ ও মহিলা উভয়ের জন্য আলাদাভাবে লন্ডনের টমাস নদীতে হয়। প্রতি নৌকায় আট জন উন্মুক্ত ওজনের মাঝি থাকেন। এটি ইউনিভার্সিটি বোট রেস বা অক্সফোর্ড ও ক্যামব্রিজ বোট রেস নামেও পরিচিত।

পুরুষদের প্রতিযোগিতা প্রথম ১৮২৯ সালে অনুষ্ঠিত হয় এবং প্রথম  বিশ্বযুদ্ধের পর ১৮৫৬ সাল থেকে বাৎসরিকভাবে অনুষ্ঠিত হয়ে আসছে। মহিলাদের প্রথম প্রতিযোগিতা ১৯২৭ সালে অনুষ্ঠিত হয় এবং ১৯৬২ সাল থেকে বাৎসরিকভাবে অনুষ্ঠিত হচ্ছে। ২০১৫ সাল হতে, মহিলাদের প্রতিযোগিতাও একই দিনে একই মাঠে অনুষ্ঠিত হয়, দুটি প্রতিযোগিতা একত্রিত করায় সেই থেকে এটি  দ্য বোট রেস নামেই পরিচিত হয়ে উঠে।

ইতিহাস 
এই ঐতিহ্য শুরু হয় চার্লস ম্যারিভাল ও তার পুরাতন হ্যারো স্কুলের বন্ধু চার্লস ওয়ার্ডসওয়ার্থ কর্তৃক ১৮২৯ সালে, চার্লস ম্যারিভাল ক্যাব্রিজ বিশ্ববিদ্যালয়ের সেন্ট জন্স কলেজের ছাত্র ছিলেন এবং চার্লস ওয়ার্ডসওয়ার্থ অক্সফোর্ট বিশ্ববিদ্যালয়ের খিষ্ট চার্চের ছাত্র ছিলেন। হেনলি অন থমাসে অনুষ্ঠিত একটি প্রতিযোগিতায় ক্যামব্রিজ বিশ্ববিদ্যালয় অক্সফোর্ট বিশ্ববিদ্যালয়কে চ্যালেঞ্জ করে কিন্তু তারা সহজভাবে হেরে যায়।

তথ্যসূত্র

দ্য বোট রেস
পাটনা মেট্রো

পটনা মেট্রো ভারতের বিহার রাজ্যের রাজধানী পাটনা শহরের জন্য একটি পরিকল্পিত দ্রুতগামী গণপরিবহন ব্যবস্থা। এটি পটনা মেট্রো রেল কর্পোরেশনের মালিকানাধীন এবং পরিচালিত হবে। এটি পিপিপি চুক্তিতে নির্মিত হবে আনুমানিক ₹১৩,৪১১.৭৭ কোটি টাকা(মার্কিন ডলার ২ বিলিয়ন) ব্যয়ে।

১৪ সেপ্টেম্বর ২০১১ সালে ভারতের পরিকল্পনা কমিশন পটনা মেট্রো'র অনুমোদন দেয়। সরকারি - বেসরকারি অংশীদারত্বের (পাবলিক-প্রাইভেট পার্টনারশিপ) চুক্তির অধীনে দুটি রুটে মেট্রো রেল চালু করা হবে।

২০২৪ সালের মধ্যে মেট্রো রেল দুটি করিডোরে চলবে বলে আশা করা হচ্ছে। প্রথম পর্বের জন্য- পূর্ব-পশ্চিম করিডোর এবং উত্তর-দক্ষিণ করিডোর যথাক্রমে দানাপুর থেকে মিঠাপুর বাস স্ট্যান্ড এবং পটনা রেলওয়ে স্টেশন থেকে প্রস্তাবিত আইএসবিটি পর্যন্ত বিস্থিত। মেট্রো রেল ব্যবস্থাটি ১৫.৩৮ কিলোমিটার উত্তলিত রেলপথে এবং ১৫.৭৫ কিলোমিটার ভূগর্ভস্থপথে নির্মিত হবে। দ্বিতীয় পর্যায়ে, বাইপাস চৌকী মিঠাপুর থেকে দিদারগঞ্জ পর্যন্ত মেট্রো রেল নির্মিত হবে ট্রান্সপোর্ট নগর হয়ে জাতীয় সড়ক ৩০ বরাবর উত্তলিত পথে বাইপাস রোডের পাশে  এবং তৃতীয় পর্যায় বাইপাস চক মিঠাপুর থেকে ফুলবাড়ী শরীফ এআইএমএস পর্যন্ত মেট্রো নির্মিত হবে  অনাসাবাদের মধ্য দিয়ে জাতীয় সড়ক ৩০ বরাবর। চতুর্থ পর্যায় দিদারগঞ্জ থেকে ফাতুহু জেএন পর্যন্ত মেট্রো রেল নির্মাণ করা হবে।

করিডোর

পর্যায় ১ 
পথ ১ :

তথ্যসূত্র

বহিঃসংযোগ
 Patna Metro – official website
 Patna Metro Rail Map
 Patna Metro on Facebook

ভারতে স্ট্যান্ডার্ড গেজ রেলওয়ে
ভারতে প্রস্তাবিত দ্রুতগামী গণপরিবহন ব্যবস্থা
আন্তর্জাতিক চা দিবস

আন্তর্জাতিক চা দিবস প্রতি বছর ২১ মে উদযাপিত হয়। ভারত বাংলাদেশ, শ্রীলঙ্কা, নেপাল, ভিয়েতনাম, ইন্দোনেশিয়া, কেনিয়া, মালাউই, মালয়েশিয়া, উগান্ডা ও তানজানিয়ার মতো চা উৎপাদনকারী দেশসমূহ ২০০৫ সাল থেকে প্রতি বছর এই দিবসটি উদযাপন করে আসছে। পূর্বে ১৫ ডিসেম্বর আন্তর্জাতিক চা দিবস পালন করা হতো। ২০১৯ সালে, চা সংক্রান্ত আন্তঃসরকারি গোষ্ঠী ২১ মে আন্তর্জাতিক চা দিবস উদযাপনের সিদ্ধান্ত নেয়। আন্তর্জাতিক চা দিবসের উদ্দেশ্য হলো চা-কর্মী ও উৎপাদকদের ওপর বৈশ্বিক বাণিজ্যের প্রভাব সরকার ও জনগণের সামনে তুলে ধরা এবং অর্থনৈতিক সমর্থন ও ন্যায্য বাণিজ্যের সংযোগ স্থাপন করা।

২০০৪ সালে বিশ্ব সামাজিক সম্মেলনের পর ২০০৫ সালে প্রথম আন্তর্জাতিক চা দিবস উদ্‌যাপিত হয় ভারতের নতুন দিল্লিতে। পরবর্তীতে ২০০৬ ও ২০০৮ সালে দিবসটি উদ্‌যাপনের আয়োজন করে শ্রীলঙ্কা। আন্তর্জাতিক চা দিবস উদ্‌যাপন ও এর সাথে সম্পর্কিত বিশ্ব চা সম্মেলন যৌথভাবে বিভিন্ন শ্রমকল্যাণ সমিতি আয়োজন করে থাকে।

২০১৫ সালে ভারত সরকার খাদ্য ও কৃষি সংস্থার মাধ্যমে দিবসটির উদ্‌যাপন আরো বিস্তৃত করার প্রস্তাব দেয়।

জাতিসংঘের খাদ্য ও কৃষি সংস্থার সিদ্ধান্ত অনুযায়ী ২০২০ সাল থেকে ২১ মে দিবসটিকে আন্তর্জাতিক চা দিবস হিসেবে পালন করার কথা ঘোষণা করা হয়।

আরও দেখুন 
 চা

তথ্যসূত্র

বহিঃসংযোগ 
 শিক্ষা ও যোগাযোগ কেন্দ্র (আন্তর্জাতিক চা দিবস উদ্‌যাপনের ছবিসহ)
 ভারতীয় চা সংঘ

চা সংস্কৃতি
ডিসেম্বর উদ্‌যাপন
সচেতনতা দিবস
খাদ্য ও পানীয় সম্পর্কিত উদ্‌যাপন
আন্তর্জাতিক উদ্‌যাপন
২০০৫-এ প্রতিষ্ঠিত
জন মিলস (অভিনেতা)

স্যার জন মিলস, সিবিই (; জন্ম: লুইস আর্নেস্ট ওয়াটস মিলস, ২২ ফেব্রুয়ারি ১৯০৮ - ২৩ এপ্রিল ২০০৫) ছিলেন একজন ইংরেজ অভিনেতা। তিনি সাত দশকের কর্মজীবনে তিনি ১২০টির অধিক চলচ্চিত্রে অভিনয় করেছেন। তিনি রায়ান্‌স ডটার (১৯৭০) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্রসমূহ গ্রেট এক্সপেক্টেশন্স (১৯৪৬), হবসন্‌স চয়েস (১৯৫৪), টাইগার বে (১৯৫৯), দ্য রং বক্স (১৯৬৬), এবং গান্ধী (১৯৮২)।

মিলস ঔপন্যাসিক ও নাট্যকার ম্যারি হেইলি বেলকে বিয়ে করেন। ১৯৬০ সালে তাকে সিবিই এবং ১৯৭৬ সালে নাইটহুডে ভূষিত করা হয়। ১৯৮০ সালে তার আত্মজীবনী আপ ইন দ্য ক্লাউডস, জেন্টলমেন প্লিজ প্রকাশিত হয়।

প্রারম্ভিক জীবন

জন মিলস ১৯০৮ সালের ২২শে ফেব্রুয়ারি নরফোকের নর্থ এমহামে জন্মগ্রহণ করেন। তার পিতা লুইস মিলস ছিলেন গণিতের শিক্ষক এবং মাতা এডিথ বেকার থিয়েটারের বক্স অফিস ব্যবস্থাপক। মিলসের শৈশব কাটে বেল্টনের এক গ্রামে, যেখানে তার পিতা গ্রামের স্কুলের প্রধান শিক্ষক ছিলেন। তিনি ছয় বছর বয়সে প্রথম তার স্কুলের হলে এক কনসার্টে অভিনয় করে প্রথম অভিনয়ের প্রতি আগ্রহী হন। ১৯২৯ সালের পূর্ব পর্যন্ত তিনি গাইন্সবারা রোড ফেলিক্সস্টোতে বসবাস করতেন। তার বড় বোন অ্যানেট মিলস বিবিসি টেলিভিশনের মাফিন দ্য মিউল (১৯৪৬-৫৫)-এর উপস্থাপিকা।

তথ্যসূত্র

বহিঃসংযোগ

 

১৯০৮-এ জন্ম
২০০৫-এ মৃত্যু
২০শ শতাব্দীর ইংরেজ অভিনেতা
২১শ শতাব্দীর ইংরেজ অভিনেতা
ইংরেজ আত্মজীবনীকার
ইংরেজ চলচ্চিত্র অভিনেতা
ইংরেজ টেলিভিশন অভিনেতা
ইংরেজ মঞ্চ অভিনেতা
নরফোকের অভিনেতা
দ্বিতীয় বিশ্বযুদ্ধে ব্রিটিশ সেনা কর্মকর্তা
কমান্ডার অব দি অর্ডার অব দ্য ব্রিটিশ এম্পায়ার
নাইটস ব্যাচেলর
শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বাফটা ফেলো
শ্রেষ্ঠ অভিনেতা বিভাগে ভোল্পি কাপ বিজয়ী
২০শ শতাব্দীর ইংরেজ সঙ্গীতশিল্পী
ব্রিটিশ নাইটহুড প্রাপ্ত অভিনেতা
বাফটা বিজয়ী
ইংরেজ বংশোদ্ভূত ব্রিটিশ
রক্ষণশীল দল (যুক্তরাজ্য) এর ব্যক্তি
শ্রমিক দল (যুক্তরাজ্য) এর ব্যক্তি
মুখ্যমন্ত্রী (ভারত)

ভারতীয় প্রজাতন্ত্রে মুখ্যমন্ত্রীগণ হলেন ভারতের ২৮টি রাজ্য ও দু’টি কেন্দ্রশাসিত অঞ্চলের (দিল্লি ও পুদুচেরি) নির্বাচিত সরকার-প্রধান। ভারতের সংবিধান অনুসারে, রাজ্যপাল হলেন রাজ্যের নিয়মতান্ত্রিক প্রধান। কিন্তু প্রকৃত শাসনক্ষমতা সংশ্লিষ্ট রাজ্যের মুখ্যমন্ত্রীর হাতে ন্যস্ত থাকে। রাজ্যের বিধানসভা নির্বাচনের পর রাজ্যপাল সাধারণত সংখ্যাগরিষ্ঠ আসনে জয়ী দলকে (বা জোটকে) সরকার গঠনের জন্য আহ্বান জানান। তিনিই মুখ্যমন্ত্রীকে নিয়োগ ও শপথবাক্য পাঠ করান। মুখ্যমন্ত্রী ও তাঁর মন্ত্রিসভা বিধানসভার কাজে নিজের কাজকর্মের জন্য যৌথভাবে দায়ী থাকেন। ওয়েস্টমিনিস্টার ধাঁচের সংসদীয় ব্যবস্থায়, বিধানসভার আস্থা অর্জনে সক্ষম মুখ্যমন্ত্রীর মেয়াদ বিধানসভার পাঁচ বছরের মেয়াদের সমান (শুধুমাত্র জম্মু ও কাশ্মীর বিধানসভার মেয়াদ ছয় বছর) হয়। মুখ্যমন্ত্রীর কার্যকালের মেয়াদের সংখ্যা নির্দিষ্ট সীমায় আবদ্ধ নয়। মুখ্যমন্ত্রী রাজ্য সরকারের মন্ত্রিসভার প্রধান। কোনও কোনও ক্ষেত্রে একজন উপমুখ্যমন্ত্রী তাঁকে সহায়তা করেন।

বিধানসভা নির্বাচনের পরে নতুন বিধানসভা গঠন ও নতুন মন্ত্রিসভার শপথগ্রহণের পূর্বে মুখ্যমন্ত্রী আনুষ্ঠানিকভাবে পদত্যাগ করেন। এরপর রাজ্যপাল নতুন মুখ্যমন্ত্রীকে নিয়োগ করার আগে পর্যন্ত প্রাক্তন মুখ্যমন্ত্রীই "তত্ত্বাবধায়ক" মুখ্যমন্ত্রীর দায়িত্ব পালন করেন। বিধানসভায় মুখ্যমন্ত্রী আস্থা অর্জনে ব্যর্থ হলে রাজ্যপাল পরবর্তী পদক্ষেপ গ্রহণের আগেও মুখ্যমন্ত্রী এই দায়িত্ব পালন করে থাকেন। তবে এই পদটি সাংবিধানভাবে সংজ্ঞায়িত নয় বলে তত্ত্ববধায়ক মুখ্যমন্ত্রী একজন ক্ষমতাসীন মুখ্যমন্ত্রীর সকল অধিকারই উপভোগ করেন। তবে কোনও গুরুত্বপূর্ণ নীতি বা সিদ্ধান্ত তিনি তাঁর স্বল্পকালীন মেয়াদে গ্রহণ করবেন, এটাই আশা করা হয়।

তথ্যসূত্র 

সরকার প্রধান
মধুপুর রাণী ভবানী মডেল উচ্চ বিদ্যালয়

মধুপুর রাণী ভবানী মডেল-সরকারি উচ্চ বিদ্যালয় বা মধুপুর রাণী ভবানী উচ্চ বিদ্যালয় টাঙ্গাইল জেলার মধুপুর উপজেলায় অবস্থিত একটি উচ্চ বিদ্যালয়।

ইতিহাস
বিদ্যালয়টি ১৯৩৯ সালে প্রতিষ্ঠিত হয়। ২০১৭ সালে বিদ্যালয়টিকে জাতীয়করণ করা হয়।

অবস্থান
বিদ্যালয়টি মধুপুর বাস স্ট্যান্ড থেকে এক কিলোমিটার, টাঙ্গাইল, ময়মনসিংহ ও জামালপুর জেলা সদর থেকে ৪৫ কিলোমিটার এবং ঢাকা শহর থেকে ১৩৫ কিলোমিটার দূরে অবস্থিত। বিদ্যালয়টি টাঙ্গাইল-ময়মনসিংহ মহাসড়কের পাশে অবস্থিত।

ফলাফল
মধুপুর রানী ভবানী মডেল উচ্চ বিদ্যালয়ের ২০০৭-২০১০ সালের মাধ্যমিক স্কুল সার্টিফিকেট স্তরের পরীক্ষার জন্য ফলাফলগুলি নিম্নরূপ:

চিত্রশালা

তথ্যসূত্র

টাঙ্গাইল জেলার বিদ্যালয়
১৯৩৯-এ প্রতিষ্ঠিত শিক্ষাপ্রতিষ্ঠান
মধুপুর উপজেলা
১৯৩৯-এ ভারতে প্রতিষ্ঠিত
অরুণা রেড্ডি

বুদ্দা অরুণা রেড্ডি (জন্ম: ২৫ শে ডিসেম্বর, ১৯৯৫) একজন ভারতীয় আর্টিস্টিক জিমন্যাস্ট, যিনি আন্তর্জতিক প্রতিযোগিতাসমূহে অংশগ্রহণ করেন। তিনি মেলবোর্নে ২০১৮ বিশ্বকাপ জিমন্যাস্টিকস এর মহিলা ভল্ট ইভেন্টে ব্রোঞ্জ মেডেল জিতেছিলেন। তিনি প্রথম ভারতীয় হিসেবে জিমন্যাস্টিক বিশ্বকাপে মেডেল জয়ী হয়ে ইতিহাস সৃষ্টি করেন। তিনি বেলজিয়ামের অ্যান্টওয়ার্পে অনুষ্ঠিত বিশ্ব আর্টিস্টিক জিমন্যাস্টিকস চ্যাম্পিয়নশিপসহ একাধিক চ্যাম্পিয়নশিপে অংশ নিয়েছেন।। তিনি রাহুল দ্রাবিড়এর গোস্পোর্টস ফাউন্ডেশন এর ক্রীড়াবিদ মেন্টরশিপ প্রোগ্রাম দ্বারা সমর্থিত।

প্রাথমিক জীবন 
অরুণা রেড্ডি তেলঙ্গনার হায়দ্রাবাদে জন্মগ্রহণ করেন। তার পিতা ও মাতা হলেন যথাক্রমে সুভদ্রা ও নারায়ন রেড্ডি। তার পিতা একজন হিসাবরক্ষক। তার বড় বোন পবনী  রেড্ডি একজন কোম্পানি সচিব। তিনি তার মাধ্যমিক, সেন্ট মেরি'স জুনিয়র কলেজ, বসিরবাগ থেকে ২০১৩ সালে সম্পন্ন করেন। ২০১৭ সালে তিনি সেন্ট মেরি'স কলেজ হায়দ্রাবাদ থেকে বি.কম ডিগ্রী অর্জন করেন। তিনি কারাতেতে ব্ল্যাক বেল্ট অর্জন করেন এবং জিমন্যাস্টিকসে যোগদান করা পর্যন্ত কারাতের একজন প্রশিক্ষক ছিলেন।

প্রাথমিক জিমন্যাস্টিকস ক্যারিয়ার 
অরুণা যখন পাঁচ বছরের ছিলেন, তখন একজন জিমন্যাস্ট হিসেবে তার নমনীয়তা ও গঠন প্রকাশ পেলে, তার পিতা তাকে কারাতে থেকে নিয়ে এসে জিমন্যাস্টিকসে ভর্তি করে দেন। তার পিতা তার প্রশিক্ষণের জন্য তাকে, হায়দ্রাবাদের লাল বাহাদুর শাস্ত্রী স্টেডিয়ামএ প্রশিক্ষক স্বর্ণলতা এবং রবীন্দর এর কাছে ভর্তি করে দেন।

স্বর্ণলতার স্বামী গিরিরাজ অরুণার প্রতিভা বুঝতে পেরে তাকে নিজের দলে অন্তর্ভুক্ত করেন। গিরিরাজ ২০০৮ সালে একটি দুর্ঘটনায় মারা যান। তার পর থেকে অরুণা ব্রিজ কিশোরের কাছে প্রশিক্ষণের নিচ্ছেন এবং অরুণা তার প্রশিক্ষণে তিনটি ভারতের জাতীয় গেমএ তিনবার পদক জিতেছেন।

আন্তর্জাতিক জিমন্যাস্টিকস জীবন 
অরুণা ২০১৩, ২০১৪ ও ২০১৭ সালে যথাক্রমে অ্যান্টওয়ার্প, ন্যানিং এবং মন্ট্রিয়ল বিশ্বকাপ চ্যাম্পিয়নশিপে অংশ নেন কিন্তু কোনোবারই তিনি বাছাই পর্ব থেকে পরবর্তী ধাপে উপনীত হতে পারেন নি।

বিশ্বকাপ ব্রোঞ্জ মেডেল 
তিনি ২০১৮ সালের বিশ্বকাপ জিমন্যাস্টিক্সে অংশ নেন এবং মহিলাদের ভল্ট ইভেন্টে স্বর্ণ পদক জয় করে ইতিহাস সৃষ্টি করেন।  অরুণা তার এই বিজয় তার স্বর্গীয় পিতাকে উৎসর্গ করেছেন, যিনি তাকে তার সক্ষমতা বুঝতে সহায়তা করেছিলেন। তিনি তার অবদানের জন্য তেলঙ্গানার প্রধান মন্ত্রী কে. চন্দ্রশেকর এর পক্ষ থেকে ₹২ কোটি পুরস্কার লাভ করেন।

ভবিষ্যত 
তিনি ২০১৮ কমনওয়েলথ গেমসের জন্য প্রস্তুতি গ্রহণ করেছেন, যা অস্ট্রেলিয়ার গোল্ডকোস্ট শহরে অনুষ্ঠিত হবে।

তথ্যসূত্র 

১৯৯৫-এ জন্ম
জীবিত ব্যক্তি
২১শ শতাব্দীর ভারতীয় নারী
২১শ শতাব্দীর ভারতীয় ব্যক্তি
এশিয়ান গেমসে ভারতের প্রতিযোগী
কমনওয়েলথ গেমসে ভারতের প্রতিযোগী
যুব কমনওয়েলথ গেমস

যুব কমনওয়েলথ খেলা বা যুব কমনওয়েলথ গেমস হল কমনওয়েলথ গেমস ফেডারেশন কর্তৃক আয়োজিত একটি বহু ক্রীড়া প্রতিযোগিতা। এটিও বর্তমান কমনওয়েলথ গেমসের মতই চার বছর পর পর অনুষ্ঠিত হয়। যুব কমনওয়েলথ খেলার প্রথম আসর ২০০০ সালের ১০—১৪ আগস্ট স্কটল্যান্ডের এডিনবার্গে অনুষ্ঠিত হয়েছিল। ১৪-১৮ বছর বয়সী ক্রীড়াবিদরাই শুধুমাত্র এ খেলায় অংশগ্রহণের জন্য যোগ্য বলে বিবেচিত হয়।

ইতিহাস 
১৯৯৭ সালে কমনওয়েলথ গেমস ফেডারেশন কমনওয়েলথ যুব গেমস সংক্রান্ত একটি প্রস্তাব আলোচনার জন্য উপস্থাপন করে। ১৯৯৮ সালে প্রস্তাবটি সর্বসম্মতিক্রমে গৃহীত হয়।

কমনওয়েলথ যুব গেমসের প্রথম সংস্করণ আয়োজিত হয় স্কটল্যান্ডের এডিনবার্গে ২০০০ সালের ১০ থেকে ১৪ আগস্টে। ৩ দিন ব্যাপী চলা এ আসরে ৮ ক্রীড়ার ৪৮৩টি পদকের জন্য ১৫টি দেশের প্রতিযোগীরা প্রতিদ্বন্দ্বিতা করে। এতে ৭৭৩জন ক্রীড়াবিদ, ২৮০ জন কারিগরি কর্মকর্তা-কর্মচারী এবং ৫০০জন সেচ্ছাসেবী অংশগ্রহণ করেছিল। অ্যাথলেটিকস, অসিচালনা, জিমন্যাস্টিকস, হকি, লন টেনিস, স্কোয়াস, সাঁতার ও ভারোত্তলন এই আটটি ক্রীড়ায় প্রতিদ্বন্দ্বিতা হয়।

আসর

ক্রীড়া

 (২০০০ - বর্তমান)

 (২০০৪ - ২০১৫)
  (২০১৭)
  (২০১৭)
 (২০০৪)
 (২০০৪– বর্তমান)
 (২০০৪, ২০১১,২০১৭)
 (২০০০)
 (২০০৪, ২০১১)
 (২০০০)

 (২০১৭)
 (২০০৪, ২০০১,২০১৭)
 (২০০৮)
 (২০০০)
 (২০০০–বর্তমান)
 (২০০৮)
 (২০০০, ২০০৮,২০১৭)
 (২০০৪)
 (২০০০–২০০৮)
 (২০০৮)

পদক তালিকা 
এটি সর্বকালীন কমনওয়েলথ যুব গেমসের পদক তালিকা। এতে ২০০০ থেকে ২০১৭ পর্যন্ত গেমসে জাতিরাষ্ট্র সমূহের অর্জিত পদক তালিকাভুক্ত করা হয়েছে।

তথ্যসূত্র

যুব কমনওয়েলথ গেমস
কমনওয়েলথ ক্রীড়া প্রতিযোগিতা
যুব বহু-ক্রীড়া প্রতিযোগিতা
২০০০-এ প্রতিষ্ঠিত পুনরাবৃত্ত ক্রীড়া ঘটনা
কমনওয়েলথ গেমস
পথের কাঁটা

পথের কাঁটা শরদিন্দু বন্দ্যোপাধ্যায়ের লেখা বাঙালি গোয়েন্দা ব্যোমকেশ বক্সীকে নিয়ে লেখা রচনা সমগ্রের দ্বিতীয় গল্প।

চরিত্র 
 ব্যোমকেশ বক্সী
 অজিত বন্দ্যোপাধ্যায়
 পুঁটিরাম
 আশুতোষ মিত্র
 প্রফুল্ল রায়
 বিলাস মল্লিক
 শৈলজা
 রজত প্রতাপ সিংহ

তথ্যসূত্র 

আনন্দ পাবলিশার্স প্রাইভেট লিমিটেডের বই
বাংলা ভাষার ভারতীয় উপন্যাস
কলকাতার সংস্কৃতি
ব্যোমকেশ বক্সী
সুরজিত কৌর বারনালা

সুরজিত কাউর বারনালা ভারতের পাঞ্জাবের একজন শিখ রাজনীতিবিদ। তিনি শিরোমনি আকালি দলের (লঙ্গোয়াল) সভাপতি। দলটির মূল উদ্দেশ্য হল হরচরণ সিং লঙ্গোয়ালের চিন্তাভাবনাকে সমর্থন করা এবং রাজীব- লঙ্গোয়াল ঐক্যকে সম্পূর্ণরূপে বাস্তবায়ন করা।  তিনি সুরজিত সিং বারনালার স্ত্রী।

পরিবার
সুরজিৎ সিং ও সুরজিত কাউরের পরিবারে একটি কন্যা সন্তান রয়েছে যার নাম অমৃত কাউর সংধু যাকে আদেশ পাল সিং সংধু নামে একজন সেনা অফিসারের সাথে বিয়ে দেয়া হয়, কিন্ত অমৃত কাউর ২০১২ সালের অক্টোবরে ক্যান্সার রোগে আক্রান্ত হয়ে মারা যান। তাদের বড় পুত্র জসজিৎ সিং বারনালা একজন ব্যবসায়ী যিনি বারনাস ইন্টারন্যাশনাল প্রাইভেট লিমিটেড নামে একটি প্রতিষ্ঠান পরিচালনা করেন। তাদের দ্বিতীয় পুত্র গঙ্গাজিৎ সিং বারনালাও তার বাবার মত একজন রাজনীতিবিদ। তাদের ছোট ছেলে নিলিন্ডার সিং বারনালা ১৯৯৬ সালে সড়ক দুর্ঘটনায় মারা যান। তাদের মোট সাতজন নাতি নাতনি রয়েছে। দীর্ঘদিন অসুস্থতার পর ১৪ জানুয়ারি ২০১৭ তারিখে তার স্বামী মারা যান।

তথ্যসূত্র

জীবিত ব্যক্তি
শিরোমণি অকালী দলের রাজনীতিবিদ
ভারতীয় শিখ
পাঞ্জাব, ভারতের রাজনীতিতে নারী
২১শ শতাব্দীর ভারতীয় নারী রাজনীতিবিদ
২১শ শতাব্দীর ভারতীয় রাজনীতিবিদ
ছোটগল্পকার

ছোটগল্পকার হচ্ছেন এমন একজন সাহিত্যিক, যিনি ছোটগল্প লিখে থাকেন। সাহিত্যের একটি সুপরিচিত ও জনপ্রিয় ধারা বলা হয় ছোটগল্পকে। অনেক বিশ্বখ্যাত ঔপন্যাসিকের সাহিত্যজীবন শুরু হয় ছোটগল্পের মাধ্যমে।

ছোটগল্পকার কারা? 
ছোটগল্পকার জীবনের সামগ্রিক দিকটিকে ঔপন্যাসিকের মতো বিস্তারিতভাবে বর্ণনা না করে বরং এর খণ্ডাংশকে পরিবেশন করেন। এজন্য সার্থক ছোটগল্পকার বলতে আমরা তাকেই বুঝি, যিনি জীবনের কোনও একটি বিশেষ ঘটনার ওপর আলোকপাত করেন এবং লেখাকে যথাসম্ভব বাহুল্যবর্জিত, রসঘন ও নিবিড় করে তোলেন। ছোটগল্পকার তার গল্পের প্রারম্ভ ও প্রাক্কাল যথাসম্ভব নাটকীয় রাখবার চেষ্টা করেন।

বিশ্বসাহিত্যে ছোটগল্পকার 
বিশ্বসাহিত্যে ছোটগল্প লিখেছেন এমন অনেক কালজয়ী সাহিত্যিক রয়েছেন। যেমনঃ লিও তলস্তয়, এডগার অ্যালান পো, মার্ক টোয়েন, ও হেনরি, উইলিয়াম সমারসেট মম্‌, গি দ্য মোপাসঁ, গাব্রিয়েল গার্সিয়া মার্কেস, ফ্রান্‌ৎস কাফকা, মিলান কুন্ডেরা প্রমুখ।

বাংলা সাহিত্যে ছোটগল্পকার 
বাংলা সাহিত্যে প্রতিষ্ঠিত লেখকদের প্রায় সবাই ছোটগল্প লিখেছেন। এর মধ্যে ছোটগল্পকার হিসেবে বিশেষভাবে উল্লেখযোগ্য রবীন্দ্রনাথ ঠাকুর, বনফুল, বিভূতিভূষণ বন্দ্যোপাধ্যায়, মানিক বন্দ্যোপাধ্যায়, জগদীশ গুপ্ত, তারাশঙ্কর বন্দ্যোপাধ্যায়, শরদিন্দু বন্দ্যোপাধ্যায়, কমলকুমার মজুমদার, সৈয়দ ওয়ালীউল্লাহ, আখতারুজ্জামান ইলিয়াস, শহীদুল জহির, হুমায়ূন আহমেদ, শাহাদুজ্জামান প্রমুখ।

তথ্যসূত্র 

সাহিত্য
কথাসাহিত্য
ছোটগল্প
ইউরিদিস

ইউরিদিস গ্রিক পুরাণ এর একটি নারী চরিত্র। ইউরিদিস কোন দেবী ছিলেন না বরং তিনি ছিলেন এক মানবী। তাই তিনি সাপের কামড়ে মারা যান।

পুরাণে প্রচলিত গল্প 
অর্ফিয়ুস ও ইউরিদিসের গল্প গ্রিক পুরাণে ভালবাসার এক অমর উপাক্ষান হিসাবে এখনো প্রচলিত আছে।

অর্ফিয়ুস এর সাথে প্রণয় 
ইউরিদিস মূলত একজন বনপরী ছিলেন। যখন অর্ফিয়ুস বীণা বাজিয়ে বনে বাদাড়ে ঘুরছেন তখন তিনি ইউরিদিসকে দেখে বিমোহিত হয়ে যান। আবার ইউরিদিসও অর্ফিয়ুসের সুরে মুগ্ধ হয়ে যান।

ইউরিদিসের মৃত্যু 
যত দিন যায় তাদের প্রেম আরো গভীর হতে থাকে। এক পূর্ণিমা রাতে অর্ফিয়ুস ও ইউরিদিস বিয়ে করে ফেললেন। বিবাহের পরে তারা বনপথে চাঁদের আলোয় দুজন বাড়ি ফিরছিলেন।

এদিকে ইউরিদিসকে পছন্দ করত আরিস্তেয়ুস নামে এক মেষপালক। আরিস্তেয়ুস ঈর্ষায় ও রাগে তাদের হত্যা করতে চাইল। এতে ইউরিদিসও অর্ফিয়ুস সেখান থেকে পালিয়ে যান। দৌড়াতে দৌড়াতে ইউরিদিস এর পা সাপের গর্তে পড়ে ও সাপে ছোবলে ইউরিদিসের মৃত্যু হয়।

চিত্রশালা 

গ্রিক পুরাণ